joelniklaus/EU_Wikipedias huggingface dataset:
Μιχάλης Κεφάλας

Ο Μιχάλης Κεφάλας [MA (York), PhD (London), HonFNAM, BA (Hon) Hum (Open), MEd (Aegean)] είναι διδάκτορας μουσικής σύνθεσης του Πανεπιστημίου Goldsmiths του Λονδίνου. Γεννήθηκε στην Αθήνα το 1966. Το 1994 δημιούργησε τη Μουσική Σχολή «Αλύπιος». Το 1996 διορίστηκε καθηγητής μουσικής στην πρωτοβάθμια εκπαίδευση και με πενταετή εκπαιδευτική άδεια του Υπουργείου Παιδείας και διάφορες υποτροφίες και χορηγίες ειδικεύτηκε στη σύνθεση στο York (D. Blake) και το Λονδίνο (R. Redgate). Το 2016 ολοκλήρωσε το δεύτερο μεταπτυχιακό του στο Πανεπιστήμιο του Αιγαίου πάνω στις Επιστήμες της Αγωγής – Εκπαίδευση με Χρήση Νέων Τεχνολογιών με υποτροφία αριστείας.

Έργο και δραστηριότητα 
Έχει συνθέσει περισσότερα από 120 έργα για διάφορες φόρμες και μέσα, όπως εκπαιδευτική μουσική για παιδιά, μουσική δωματίου, κύκλους τραγουδιών, ορχηστρική και σκηνική μουσική. Τα ερευνητικά του ενδιαφέροντα κινούνται γύρω από την όπερα επιστημονικής φαντασίας και την αρμονία των σφαιρών, τη μουσική των μεταναστών στo πλαίσιo μιας διαπολιτισμικής εκπαίδευσης, τη μουσική εκπαίδευση ατόμων της τρίτης ηλικίας και ΑμεΑ με χρήση νέων τεχνολογιών, κ.ά. Έγραψε τα βιβλία: «Προπαρασκευή για είσοδο στα τμήματα μουσικής των Πανεπιστημίων» (3 εκδόσεις), «Ο μικρόκοσμος του Μάνου Χατζιδάκι», «Έξι έργα. 2000-2004», «Το ρεμπέτικο στο σχολείο» και «Ο Ικαρομένιππος «πετάει» στο σχολείο μας». Επιμελήθηκε τα συλλογικά έργα «36 παρτιτούρες για όλους», που διδάσκεται στο τμήμα Μουσικοθεραπείας του Αριστοτέλειου Πανεπιστημίου (Εύδοξος) και «20 παρτιτούρες ελλήνων συνθετών σε γραφή μπράιγ» για άτομα με αναπηρίες όρασης. Οι παρτιτούρες, τα βιβλία και τα CD’s του έχουν εκδοθεί από τους οίκους Reed Music, Agenda Edizioni per la Musica, , Παπαγρηγορίου-Νάκα, Ορφέα και Φάρο Τυφλών Ελλάδος. Συμμετείχε στη συγγραφή ακόμη είκοσι βιβλίων και πρακτικών συνεδρίων στην Ελλάδα και το εξωτερικό. Ήταν επιμορφωτής στα Π.Ε.Κ. (2014), μέλος της ομάδας ειδικών επιστημόνων για την εκπόνηση των προγραμμάτων σπουδών των Μουσικών Λυκείων της χώρας (2015) και ως αποσπασμένος εκπαιδευτικός, εισηγητής σε θέματα μουσικής του Ινστιτούτου Εκπαιδευτικής Πολιτικής (2017-2018). Την περίοδο 2007-2011 ήταν καλλιτεχνικός διευθυντής του Δημοτικού Ωδείου Υμηττού και από το 2013 της Μουσικής Σχολής «Αλύπιος» (Κορυδαλλός).

Παραπομπές
Έλωρος

Ο Έλωρος η αλλιώς Έλωρον ήταν αρχαία Ελληνική πόλη στη Σικελία, περίπου 40 χλμ. από τις Συρακούσες. Βρισκόταν στην όχθη του ομώνυμου ποταμού.

Ιστορία 
Πιθανώς ιδρύθηκε από αποίκους από τις Συρακούσες αν και κράτησε την ανεξαρτησία της. Αναφέρεται πρώτα από τον Σκύλακα τον Καρυανδέα, ενώ ο Θουκυδίδης, αν και αναφέρει επανειλημμένα τον δρόμο που οδηγεί από την περιοχή του Έλωρου προς τις Συρακούσες, δεν αναφέρει ποτέ να υπήρχε η συγκεκριμένη πόλη. Η πόλη κατακτήθηκε από τη Ρωμαϊκή Δημοκρατία κατά τον Β΄ Καρχηδονιακό Πόλεμο από τον Μάρκο Κλαύδιο Μαρκέλλο το 214 π.Χ.

Η πόλη αναφέρεται και πάλι από ρήτορες ως ναυτική πόλη όπου δεχόταν επιθέσεις από πειρατές, αλλά δεν εμφανίζεται στον κατάλογο των πόλεων της Σικελίας του Πλίνιου του Πρεσβύτερου γιατί τη θεωρούσε οχυρό. Αργότερα ο Κλαύδιος Πτολεμαίος αναφέρει την πόλη.

Τα ερείπια ακόμα φαίνονταν κατά το 1500 στην όχθη του ομώνυμου ποταμού. Τα πιο εμφανή από αυτά ήταν τα ερείπια ενός θεάτρου και ένα μέρος οικιών και τοίχων. Λέγεται ότι εξαφανίστηκαν, αλλά εξακολουθεί να υπάρχει μεταξύ αυτού του τόπου και της θάλασσας μια περίεργη στήλη ή μνημείο, χτισμένο από μεγάλες πέτρες, που ανεβαίνει σε τετράγωνο βάθρο.

Παραπομπές 

Αρχαίες ελληνικές πόλεις
Μεγάλη Ελλάδα
Αρχαίες ελληνικές αποικίες
Αρχαιολογικοί τόποι στην Σικελία
Αρχαίοι ελληνικοί αρχαιολογικοί τόποι στην Ιταλία
Λυγερή Κοζάνης

Για συνώνυμο οικισμό στην Ελλάδα δείτε το λήμμα: Λυγερή Λέσβου

Η Λυγερή είναι ορεινό χωριό της Κοζάνης σε υψόμετρο 690 μέτρα

Γεωγραφία - Ιστορία
Η Λυγερή βρίσκεται στο εσωτερικό του νομού και απέχει Δ.-ΒΔ. από την Κοζάνη 11 χλμ. Η παλιά ονομασία του χωριού από την περίοδο της τουρκοκρατίας είναι Ντεϊνλή και έτσι αναφέρεται στο ΦΕΚ 260Α - 31/12/1918, όταν ορίστηκε έδρα της ομώνυμης κοινότητας. Μετονομάστηκε σε Λυγερή το 1927. Σύμφωνα με το σχέδιο Καλλικράτης αποτελεί την τοπική κοινότητα Λυγερής που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 118 κατοίκους.

Παραπομπές

Χωριά του νομού Κοζάνης
Δήμος Κοζάνης
Crotram

Η Crotram είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.

TMK 2100 
Το TMK 2100 είναι τραμ των κροατικών εταιρειών Končar και TŽV Gredelj. Το τραμ παρήχθη για εννέα χρόνια, μεταξύ του 1994 και του 2003, χρησιμοποιώντας μέρη από το ΤΜΚ 201. Το πρωτότυπο ολοκληρώθηκε το 1994 και η επίσημη παραγωγή άρχισε το 1997. Παραγγέλθηκαν 16 αντίτυπα αυτού του μοντέλου, τα οποία εντάχθηκαν στο σύστημα μεταφορών του Ζάγκρεμπ.

TMK 2200 

Το ΤΜΚ 2200 (επίσης γνωστή ως NT 2200) είναι τραμ που χρησιμοποιείται στο Ζάγκρεμπ, τη πρωτεύουσα της Κροατίας. Το Ηλεκτρικό Τραμ του Ζάγκρεμπ, η δημόσια εταιρεία μεταφορών της πόλης, παρήγγειλε 80 οχήματα το 2003. Νωρίτερα η Crotram κέρδισε το διαγωνισμό αφού προσέφερε τη χαμηλότερη τιμή, με τους ανταγωνιστές να είναι οι Siemens AG (Combino) και AnsaldoBreda S.P.A. (Sirio).

TMK 2200 K 

Το TMK 2200-K είναι μικρότερη έκδοση του ΤΜΚ 2200. Έχουν παραγγελθεί δύο αντίτυπα αυτού του μοντέλου, με το Ηλεκτρικό Τραμ του Ζάγκρεμπ (ΗΤΖ) να σχεδιάζει να παραγγείλει 60 περισσότερα. Στην ΗΤΖ, το TMK 2200-K αναφέρεται ως TMK 2300.

Παραπομπές

Βιβλιογραφία 
Εταιρεία μεταφορών του Ελσίνκι

Εξωτερικοί σύνδεσμοι 

 Ανεπίσημη ιστοσελίδα
 Ειδήσεις, πληροφορίες, και περισσότερα 
 Γκαλερί με φωτογραφίες του ΤΜΚ 2200 και άλλων κροατικών τραμ
 Επίσημη ιστοσελίδα της Končar

Επιχειρήσεις της Κροατίας
Τραμ
Βιομηχανίες
Ερμεσίνδη της Καρκασσόν

Η Ερμενσίντ του Καρκασσόν (Ισπανικά : Ermesenda de Carcasona, περί το 975 - 1 Μαρτίου 1058) Κόμισσα της Βαρκελώνης, της Ζιρόνα και της Οζονά χάρη στον γάμο της με τον Ραμόν Μπορέλ της Βαρκελώνης ήταν κόρη του Ρογήρου Α΄ της Καρκασσόν. Διετέλεσε αντιβασίλισσα της Βαρκελώνης την περίοδο που ήταν ανήλικος ο γιος της (1018 - 1023). Η Ερμενσίντ του Καρκασσόν είχε έντονη πολιτική συμμετοχή σε όλη την ζωή της, προέδρευσε σε πλήθος από συμβούλια και δικαστήρια, μετά τον θάνατο του συζύγου της διετέλεσε αντιβασίλισσα της Βαρκελώνης στο όνομα του ανήλικου γιου της Βερεγγάριου Ραϋμόνδου Α΄. 

Μετά την ενηλικίωση του γιου της διατήρησε ολόκληρη την εξουσία, οι στενοί δεσμοί που είχε με την Καθολική Εκκλησία την βοήθησαν να δημιουργήσει ένα μεγάλο δίκτυο οπαδών από τον χώρο του κλήρου. Η Ερμενσίντ υποστήριξε τον πόλεμο στον νότο με τους Μαυριτανούς σε αντίθεση με τον γιο της που υποστήριζε πάντα την ειρήνη αλλά βρήκε σκληρή αντίδραση από την αριστοκρατία. Με τον πρόωρο θάνατο του γιου της (1035) έγινε ξανά αντιβασίλισσα στο όνομα του ανήλικου εγγονού της Ραϋμόνδου Βερεγγάριου του Παλαιού μέχρι την ενηλικίωση του (1044).

Οικογένεια

Με τον σύζυγο της Ραμόν Μπορέλ της Βαρκελώνης απέκτησε :

Μπορέλ Ραϋμόνδος, απεβίωσε πριν το 1017
Βερεγγάριος Ραϋμόνδος Α΄ της Βαρκελώνης 1005-1035, κόμης της Βαρκελώνης και διάδοχο του πατέρα του.
Αδελαΐδα/Γκοντεχίλντις-Ραϋμόνδα, παντρεύτηκε σε πρώτο γάμο τον Ρογήρο Α΄ του Τόσνυ και σε δεύτερο γάμο τον Ριχάρδος του Εβρέ.

Παραπομπές

Πηγές
The Culture(Ninth-Twelfth Centuries):Clerics and Troubadours, Isabel Grifoll, The Crown of Aragon: A Singular Mediterranean Empire ed. Flocel Sabaté, (Brill, 2017)
Albertí i Casas, Elisenda (2007), Dames, Reines, abadesses, 18 personalitats femenines a la Catalunya medieval (Στα Καταλανικά)
Gil i Roman, Xavier (2004), Diplomatario de Ermesèn, condesa de Barcelona, Girona y Osona (c.991 - 1 de marzo de 1058) (Στα Ισπανικά)

Κόμισσες της Βαρκελώνης
Νυμφόπετρα Θεσσαλονίκης

Η Νυμφόπετρα είναι χωριό και τοπική κοινότητα του δήμου Βόλβης του νομού Θεσσαλονίκης στη Μακεδονία. Βρίσκεται δίπλα στο βορειοδυτικό άκρο της λίμνης Βόλβης. Στην τοπική κοινότητα Νυμφόπετρας ανήκει και ο οικισμός του Βαϊχωρίου. Το χωριό έχει πληθυσμό 609 κατοίκους σύμφωνα με την απογραφή του 2011 και όλη η κοινότητα έχει 678 κατοίκους.

Παραπομπές

Χωριά του νομού Θεσσαλονίκης
Δήμος Βόλβης
Αλέξανδρος Κακλαμάνος

Ο Αλέξανδρος Κακλαμάνος (20 Μαΐου 1974, Ρόδος) είναι Έλληνας παλαίμαχος ποδοσφαιριστής, ο οποίος αγωνιζόταν ως επιθετικός.

Σταδιοδρομία σε συλλόγους 
Αγωνίστηκε σε πολλές ομάδες, όπως ο Ιάλυσος, ο Ολυμπιακός, ο Αθηναϊκός, ο Πανελευσινιακός, η Σαρλερουά, η Γάνδη, η Σταντάρ Λιέγης, ο ΑΠΟΕΛ, ο Εργοτέλης, η Κέρκυρα, η Ένωση Νέων Παραλιμνίου και η Ρόδος.  

Την περίοδο 2011-2012, αγωνίστηκε στη RU Saint-Gilloise.  

Επίσης, έχει αγωνιστεί για τον Κλεάνθη Παραδεισίου, το Θρασύβουλο, τον Περαμαϊκό και τον Κλεόβουλο Λίνδου.

Διακρίσεις

Ολυμπιακός 

 Πρωτάθλημα Ελλάδας: 1996-97

Παραπομπές

Εξωτερικοί σύνδεσμοι 

 Προφίλ Scoresway 
 Προφίλ Myplayer 
 Προφίλ Transfermarkt 

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Γ.Α.Σ. Ιάλυσου
Ποδοσφαιριστές Ολυμπιακού Πειραιώς
Ποδοσφαιριστές Αθηναϊκού
Ποδοσφαιριστές Πανελευσινιακού
Ποδοσφαιριστές Σπορτίνγκ Σαρλερουά
Ποδοσφαιριστές ΚΑΑ Γάνδη
Ποδοσφαιριστές Σταντάρ Λιέγης
Ποδοσφαιριστές ΑΠΟΕΛ
Ποδοσφαιριστές Εργοτέλη
Ποδοσφαιριστές Α.Ο. Κέρκυρας
Ποδοσφαιριστές Ένωσις Νέων Παραλιμνίου
Ποδοσφαιριστές Α.Σ. Ρόδου
Ποδοσφαιριστές Θρασύβουλου Φυλής
Ποδοσφαιριστές Α.Π.Ο. Περαμαϊκού
Ποδοσφαιριστές Α΄ κατηγορίας Κύπρου
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ποδοσφαιριστές Προ Λιγκ Βελγίου
Ξένοι ποδοσφαιριστές στην Κύπρο
Έλληνες ποδοσφαιριστές στο εξωτερικό
Ξένοι ποδοσφαιριστές στο Βέλγιο
Λιούμπομιρ Μίλετιτς

Ο Λιούμπομιρ Μίλετιτς () ήταν Βούλγαρος γλωσσολόγος, εθνογράφος και ιστορικός καθώς και ο πρόεδρος της Βουλγαρικής Ακαδημίας Επιστημών από το 1926 μέχρι το θάνατό του το 1937.

Βιογραφία 
Ο Μίλετιτς γεννήθηκε το 1863 στο Στιπ της σημερινής Βόρειας Μακεδονίας από Βουλγάρους γονείς με καταγωγή από την Αδριανούπολη. Ο προπάππους του ήταν βοεβόδας ο οποίος έφυγε από την Αδριανούπολη και πήγε στο Βανάτο της Αυστρίας οπού εκεί γεννήθηκε ο γιος του δηλαδή ο παππούς του Λιούμπομιρ. Ο πατέρας του Λιούμπομιρ είχε ζήσει σε διάφορα μέρει πριν γυρίσει στην πατρίδα του το 1859 όπως στην Βόρεια Αφρική και στην Βοσνία. Η μητέρα του Λιούμπομιρ γεννήθηκε στην Βελεσά στην περιοχή της Μακεδονίας 

Ο Μίλετιτς παρακολούθησε μαθήματα σε διάφορα σχολεία των Βαλκανίων όπως στην Σόφια και στην Νόβι Σαντ της σημερινής Σερβίας αλλά φοίτησε στο Ζάγκρεμπ. Αργότερα φοίτησε από δύο πανεπιστήμια, το πανεπιστήμιο του Ζάγκρεμπ και το Πανεπιστήμιο του Καρόλου στην Πράγα. Ο Μίλετιτς απονεμήθηκε διδακτορικό δίπλωμα Σλαβικής φιλολογίας από το πανεπιστήμιο του Ζάγκρεμπ το 1889. Το 1903, ο Μίλετιτς έγινε πρύτανης του πανεπιστημίου της Σοφίας για 2 χρόνια. 

Από το 1898, ο Μίλετιτς ήταν μέλος της Βουλγαρικής Ακαδημίας Επιστημών, την οποία ήταν πρόεδρος από το 1926 μέχρι το θάνατό του. Ομοίως, ήταν ο πρόεδρος του Βουλγαρικού Μακεδονικού Επιστημονικού Ινστιτούτου από το 1927 μέχρι το θάνατό του.

Ο Μίλετιτς ήταν εκπαιδευτικός του Πανεπιστημίου του Χάρκοβο, αντίστοιχο μέλος της Ρωσικής ακαδημίας επιστημών, καθώς και της Ρωσικής ιστορικής εταιρείας, της Πολωνικής ακαδημίας εκμάθησης, της Ακαδημίας επιστημών των νότιων Σλάβων, της Τσεχικής ακαδημίας επιστημών, της Τσεχικής επιστημονικής εταιρείας,της Τσεχικής εθνογραφικής εταιρείας, της Ουγγρικής εθνογραφικής εταιρείας και του Ρωσικού αρχαιολογικού ινστιτούτου. 

Πέθανε το 1937 στην ηλικία των 74 στην Σόφια.

Παραπομπές 

Βούλγαροι ιστορικοί
Βούλγαροι επιστήμονες
Βούλγαροι συγγραφείς
Βούλγαροι Μακεδόνες
Μαρίγια Ουγιέβιτς-Γκάλετοβιτς

Η Μαρίγια Ουγιέβιτς-Γκάλετοβιτς (Κροατικά: Marija Ujević Galetović, γεννηθείσα την 20 Οκτωβρίου 1933 στο Ζάγκρεμπ) είναι Κροάτισσα καλλιτέχνιδα που ασχολείται κύρια με την γλυπτική, αλλά και με τη ζωγραφική. Ζει και εργάζεται στο Ζάγκρεμπ Κροατίας.

Το έργο και η καλλιτεχνική της καριέρα 
Το έργο της περιλαμβάνει πορτρέτα και φιγούρες. Σπούδασε γλυπτική στην Κεντρική Σχολή Τέχνης και Σχεδίου στο Λονδίνο. Από το 1987 διδάσκει στην Ακαδημία Καλών Τεχνών του Πανεπιστημίου του Ζάγκρεμπ, όπου διορίστηκε τακτική καθηγήτρια το 1995. Είναι, επίσης, ενεργό μέλος της Κροατικής Ακαδημίας Επιστημών και Τεχνών. Είναι η δημιουργός πολλών γλυπτών εξωτερικών και εσωτερικών χώρων στα οποία περιλαμβάνονται τα γλυπτά στις πόλεις: Βιροβίτιτσα, Βρσαρ, Ζάγκρεμπ, Μαρίγια Μπιστρίτσα, Σίνι, Τσρες, Ριέκα, Όσιγιεκ, Λάμπιν, Βισόκο, Μπίχατς και Νόβι Σαντ. Στα αξιοσημείωτα δημόσια γλυπτά της περιλαμβάνονται τα: Μνημείο για τον Μιροσλάβ Κρλέζα στο Όσιγιεκ, Μνημείο για τον Μιροσλάβ Κρλέζα στο Ζάγκρεμπ, Μνημείο για τον Αουγκούστ Σένοα στο Ζάγκρεμπ, το γλυπτό του Δρομέα στο ανάχωμα του Ποταμού Σάβος στο Ζάγκρεμπ, Μνημείο για τον Φρανέ Πέτριτς στο Τσρες,  Μνημείο για τον Γιάκοβ Γκότοβατς στο Όσορ και το Μνημείο για τον Στέριγια Πόποβιτς στο Νόβι Σαντ.

Έχει πραγματοποιήσει πολλές ατομικές εκθέσεις στην Κροατία και στο εξωτερικό, με συμπεριλαμβανόμενες εκθέσεις σε: Γκαλερί Φόρουμ (Ζάγκρεμπ, 1980, 1992), Γκαλερί Σεμπάστιαν (Ντούμπροβνικ, 1981), Γκαλερί Σεμπάστιαν (Βελιγράδι, 1984), Παλαιές σιταποθήκες της Δημοκρατίας στο Ζιτελέλε (Βενετία, 1991), Ακαδημία της Γαλλίας στη Ρώμη στο Βίλα Μέντιτσι (Ρώμη, 1991), HDLU (Κροατική Ένωση Καλλιτεχνών, Ζάγκρεμπ, 2005), Κροατική Πρεσβεία στη Ρώμη (Ρώμη, 2009) και Γκαλερί Μότσιμπομπ (Ζάγκρεμπ, 2010).

Βραβεία 

 Βραβείο για την Πρόταση Μνημείου για το Σελτζάκα μπούνα (Εξέγερση των Χωρικών)(Ζάγκρεμπ, 1970).
 Βραβείο για την Πρόταση Μνημείου για το Κοζάρα (Σεράγεβο, 1971).
 Πρώτο Βραβείο για την Πρόταση Μνημείου για τον Αουγκούστ Κεσαρετς (Ζάγκρεμπ, 1973).
 Βραβείο Υλοποίησης για το Μνημείο για τον Μιροσλάβα Κρλέζα.
 Βραβείο  Σαλόνι του Ζάγκρεμπ (Ζάγκρεμπ, 1982).
 Βραβείο Τριετούς Έκθεσης Κροατικής Γλυπτικής (Ζάγκρεμπ, 1986).
 Βραβείο για το Μνημείο για τον Αουγκούστ Σένοα (Ζάγκρεμπ, 1987).
 Βραβείο της πόλης του Ζάγκρεμπ (Ζάγκρεμπ, 1989).
 Βραβείο Σαλόνι του Ζάγκρεμπ (Ζάγκρεμπ, 1990).

Δημοσιευμένα έργα για την Μαρίγια Ουγιέβιτς-Γκάλετοβιτς 

 Banov, Ivo Šimat, Μαρίγια Ουγιέβιτς-Γκάλετοβιτς (Κοντούρα, 2007).

Αναφορές 

Σύγχρονοι καλλιτέχνες
Καλλιτέχνιδες
Πολιτισμός της Κροατίας
Αέρινες Σιωπές

Αέρινες Σιωπές είναι ο τίτλος μιας ελληνικής δραματικής σειράς που προβλήθηκε από τους τηλεοπτικούς δείκτες του Mega Channel τις τηλεοπτικές σεζόν 2000-2003. Το σενάριο της σειράς υπογράφουν οι Άντα Γκουρμπαλή και Δημήτρης Χελιώτης, ενώ τη σκηνοθεσία επιμελείται ο Ερρίκος Αναγνωστόπουλος. Η σειρά σημείωσε τεράστια επιτυχία και έκτοτε ο σταθμός προβάλλει τη σειρά σε επανάληψη συχνά.

Επισκόπηση σειράς

Υπόθεση 
Όταν πετούν στον αέρα, τα πράγματα είναι απλά: ελέγχουν τα αεροπλάνα και τη μοίρα τους. Αφοσιωμένοι στον στόχο τους, έναν στόχο ιερό και ξεκάθαρο. Είναι πιλότοι της Πολεμικής Αεροπορίας και τους δένει μια σταθερή φιλία, ο κίνδυνος και το πάθος για τη δουλειά τους. Όταν προσγειώνονται όμως συνειδητοποιούν ότι ίσως οι μεγαλύτερες δυσκολίες βρίσκονται στη γη, γύρω τους και μέσα τους. Οι πιο επικίνδυνοι ελιγμοί αφορούν στις ανθρώπινες σχέσεις και εκεί είναι που ο καλύτερος θα δείξει την αξία του. Τρεις τηλεοπτικές χρονιές, εννέα πιλότοι, οι γυναίκες της ζωής τους, οι οικογένειές τους, οι κίνδυνοι, οι φιλίες, η μοναξιά, η συντροφικότητα, η περιπέτεια, η αγάπη...

Διανομή

Πρωταγωνιστές

Έκτακτες Συμμετοχές 
 Τάσος Αλατζάς
 Τζίνα Αλιμόνου
 Όλγα Δαμάνη
 Σύλβια Δεληκούρα
 Αγγελική Δημητρακοπούλου
 Πέτρος Ζαρκάδης
 Λεωνίδας Καλφαγιάννης
 Ιλιάς Λαμπρίδου
 Ζέτα Μακρυπούλια
 Θάλεια Ματίκα
 Μαρία Νάνου
 Όλγα Πολίτου
 Ιωσήφ Πολυζωίδης
 Βασίλης Ρίσβας
 Νταίζη Σεμπεκοπούλου
 Κώστας Σιμενός
 Μαρίκα Τζιραλίδου
 Γιάννης Τσιμιτσέλης  
 Κώστας Φαλελάκης

Επεισόδια

Α' Κύκλος (2000-01) 

 Προβαλλόταν κάθε Παρασκευή στις 21:50.
 Τα δύο τελευταία επεισόδια του κύκλου προβλήθηκαν μαζί Παρασκευή στις 22:00.

Β' Κύκλος (2001-02) 

 Προβαλλόταν κάθε Παρασκευή στις 21:50.

Γ' Κύκλος (2002-03) 

 Προβαλλόταν κάθε Παρασκευή στις 22:50.
 Στις 28/2/2003 δεν προβλήθηκε επεισόδιο επειδή προβλήθηκε ο τελικός του ριάλιτι, Η Φάρμα, και στις 21/3/2003 επειδή προβλήθηκε debate στο κεντρικό δελτίο ειδήσεων του σταθμού.

Παραπομπές

Εξωτερικοί σύνδεσμοι 

Ελληνικές δραματικές τηλεοπτικές σειρές
Ελληνικές τηλεοπτικές σειρές
Τηλεοπτικές σειρές Mega
Ιωάννης-Κλεμανσώ Φιλιππάκης

Ο Ιωάννης-Κλεμανσώ Φιλιππάκης (1921-), του Μιχαήλ, είναι Έλληνας αντιστασιακός. Υπηρέτησε ως νομάρχης στη Σάμο και στη Θεσπρωτία.

Βιογραφία 
Γεννήθηκε στο Ηράκλειο, γιος του βενιζελικού αξιωματικού Μιχαήλ Φιλιππάκη. Στον πατέρα του οφείλεται και το δεύτερο όνομά του (Κλεμανσώ) από το όνομα του περίφημου Γάλλου πολιτικού, Ζορζ Κλεμανσό. Ανέπτυξε έντονη αντιστασιακή δράση οργανώνοντας την αντικατοχική δράση στην Κρήτη με τη βοήθεια Βρετανών αξιωματικών. Αποφοίτησε από τη Σχολή Ναυτικών Δοκίμων το 1944 στη Μέση Ανατολή. Υπηρέτησε σε πολλά πολεμικά πλοία, λαμβάνοντας μέρος σε επιχειρήσεις του Δευτέρου Παγκοσμίου Πολέμου. Χρημάτισε ναυτικός διοικητής Κέρκυρας και ναυτικός ακόλουθος της ελληνικής πρεσβείας στην Άγκυρα. Έφτασε στο βαθμό του Αντιπλοιάρχου του Πολεμικού Ναυτικού. Τον Αύγουστο του 1967 η χούντα τον έθεσε σε αποστρατεία, μαζί με άλλα 50 περίπου άτομα. Εν συνεχεία υπηρέτησε στην εμπορική ναυτιλία και τη δεκαετία του '70 ανέλαβε διευθύνων σύμβουλος της ανωνύμου ναυτιλιακής εταιρείας "Μινωικαί Γραμμαί" του Ηρακλείου Κρήτης.

Μεταπολιτευτικά διετέλεσε Νομάρχης Θεσπρωτίας και Νομάρχης Σάμου.

Παραπομπές 

Έλληνες Αντιστασιακοί
Νομάρχες Σάμου
Νομάρχες Θεσπρωτίας
Χριστόφορος Ραζής

Ο Χριστόφορος Ραζής (7 Ιουλίου 1989, Ζυρίχη) είναι Κύπριος επαγγελματίας καλαθοσφαιριστής, ο οποίος αγωνίζεται ως combo guard. Έχει ύψος 1,94 μ. (6 ft 4.25 in).

Επαγγελματική σταδιοδρομία 
Ο Ραζής έπαιξε στις ακαδημίες νέων του Κεραυνού στην Κύπρο, όπου ξεκίνησε την επαγγελματική σταδιοδρομία του το 2005. Έμεινε στο σύλλογο μέχρι το 2010, ενώ κέρδισε το βραβείο του Rookie της Χρονιάς στην Α΄ κατηγορία Κύπρου. Την επόμενη χρονιά εντάχθηκε στην ΕΝΑΔ. 

Μετά τις πολύ καλές του εμφανίσεις με την ΕΝΑΔ, ο Ραζής εντάχθηκε στην Όλντενμπουργκ του Πρωταθλήματος Γερμανίας και έγινε ο πρώτος Κύπριος καλαθοσφαιριστής που αγωνίστηκε επαγγελματικά σε άλλη χώρα, εκτός της Ελλάδας. 

Το 2012 επέστρεψε στην ΕΝΑΔ και ένα χρόνο αργότερα έγινε μέλος του ΟΦΗ, ομάδας της Α2 Εθνικής. Μετά από 1,5 χρόνο αποφάσισε να αποχωρήσει από την ομάδα τον Δεκέμβριο του 2014, προκειμένου να ενταχθεί στους Ρόκετς της ΠροΑ . 

Τον Ιούλιο του 2016 εντάχθηκε στο Ρέθυμνο της Α1 Εθνικής. 

Στις 14 Ιουνίου 2017 εντάχθηκε στην ΣΚ Ράστα Φέχτα της ΠροΑ. 

Στις 18 Ιουνίου 2018 επανεντάχθηκε στο Ρέθυμνο.

Εθνική Κύπρου 
Ο Ραζής έχει υπάρξει μέλος των μικρών εθνικών ομάδων της Κύπρου. Αγωνίστηκε για την Εθνική U16 το 2005. Σήμερα είναι ένας από τους ηγέτες της Εθνικής Κύπρου, στην οποία αγωνίζεται από το 2008.

Παραπομπές

Εξωτερικοί σύνδεσμοι 
 Προφίλ στο fiba.com 
 Προφίλ στο eurobasket2015.org.gr 
 Προφίλ στο eurobasket.com 
 Προφίλ στο bgbasket.com 

Κύπριοι καλαθοσφαιριστές
Έλληνες καλαθοσφαιριστές
Σούτινγκ γκαρντ
Πόιντ γκαρντ
Καλαθοσφαιριστές Εθνικής Κύπρου
Καλαθοσφαιριστές Κεραυνού Στροβόλου
Καλαθοσφαιριστές ΕΝΑΔ
Καλαθοσφαιριστές Όλντενμπουργκ
Καλαθοσφαιριστές ΟΦΗ
Καλαθοσφαιριστές Ρεθύμνου
Τζέιμς Μποντ, πράκτωρ 007, εναντίον Δόκτορος Νο

Η κινηματογραφική ταινία Τζέιμς Μποντ, πράκτωρ 007, εναντίον Δόκτορος Νο (αγγλ. τίτλος Dr. No) είναι βρετανική κατασκοπευτική ταινία παραγωγής 1962 σε σκηνοθεσία Τέρενς Γιανγκ, με πρωταγωνιστή τον Σον Κόνερι. Ανεξάρτητα από την όποια καλλιτεχνική της αξία, η ταινία κατέχει μια θέση στην ιστορία του κινηματογράφου ως η πρώτη χρονικά της μακρότερης σειράς ταινιών στην ιστορία, αυτή των ταινιών «Τζέιμς Μποντ». Βασίζεται στο μυθιστόρημα του Ίαν Φλέμινγκ με τίτλο Δόκτωρ Νο (1958).

Στην ταινία ο Τζέιμς Μποντ στέλνεται στην Τζαμάικα (βρετανική αποικία την εποχή συγγραφής του μυθιστορήματος) προκειμένου να ερευνήσει την εξαφάνιση ενός άλλου Βρετανού πράκτορα. Οι ενδείξεις τον οδηγούν στην υπόγεια βάση του σατανικού επιστήμονα δρος Νο, που σχεδιάζει να εκτρέψει έναν από τους πρώτους διαστημικούς πυραύλους των ΗΠΑ με ένα ηλεκτρομαγνητικό όπλο τροφοδοτούμενο με πυρηνική ενέργεια.

Η ταινία είχε σχετικώς μικρό προϋπολογισμό και σημείωσε μεγάλη εμπορική επιτυχία, αφού απέφερε έσοδα σχεδόν 60 φορές μεγαλύτερα από τα έξοδα της παραγωγής της. Παρά το ότι οι πρώτες κριτικές ήταν ανάμικτες, με την πάροδο των δεκαετιών η ταινία απέκτησε μια φήμη, ώστε να θεωρείται από πολλούς ως μία από τις καλύτερες ταινίες της σειράς. Εκτός από τη σειρά ταινιών Τζέιμς Μποντ, η Δρ. Νο... εγκαινίασε και μια μόδα ταινιών με «μυστικούς πράκτορες» που ευδοκίμησαν κατά τη δεκαετία του 1960. Επίσης γέννησε και τη σειρά κόμικς «Dr. No».

Πολλά από τα διάσημα αντιπροσωπευτικά στοιχεία των ταινιών «Τζέιμς Μποντ» πρωτοεμφανίσθηκαν με αυτή την πρώτη δημιουργία: η ταινία αρχίζει με την εμφάνιση του ήρωα μέσα από την κάννη ενός όπλου και ακολουθεί μια πολύ στιλιζαρισμένη ακολουθία «τίτλων» (ονομάτων των συντελεστών της ταινίας): αμφότερα δημιουργήθηκαν από τον Αμερικανό σχεδιαστή Μωρίς Μπάιντερ. Επίσης η ταινία εισήγαγε και καθιέρωσε το διάσημο μουσικό θέμα του Τζέιμς Μποντ. Λίγο αργότερα, σε μια αρχέτυπη σκηνή, ο Σον Κόνερι συστήνει τον Τζέιμς Μποντ στον κόσμο του κινηματογράφου με τη διάσημη δήλωση «Μποντ. Τζέιμς Μποντ». Η σύντομη σκηνή, που διαδραματίζεται σε ένα καζίνο, δεν έχει σχέση με την κυρίως υπόθεση της ταινίας.

Ο καλλιτεχνικός διευθυντής Κεν Άνταμ καθιέρωσε ένα περίτεχνο στιλ σκηνικών (εμφανές στα πολυτελή άντρα των «κακών»), που απετέλεσε ένα ακόμα από τα «σήματα-κατατεθέντα» της σειράς των ταινιών. Αυτή η ταινία γνωρίζει επίσης στον θεατή την εγκληματική οργάνωση SPECTRE, που εμφανίζεται σε 6 από τις επόμενες ταινίες της σειράς.

Παραπομπές

Πηγές
 Chapman, James: Licence to Thrill: A Cultural History of the James Bond Films, έκδ. I.B. Tauris, Λονδίνο/Νέα Υόρκη 2007
 Pfeiffer, Lee & Worrall, Dave: The Essential Bond, εκδ. Boxtree, Λονδίνο 1998, ISBN 978-0-7522-2477-0.

Εξωτερικοί σύνδεσμοι
 Η ταινία 

Ταινίες του 1962
Βρετανικές ταινίες
Αγγλόφωνες ταινίες
Ταινίες που έγιναν κόμικς
Εναντιον Δοκτορος Νο
Ταινίες παραγωγής United Artists
Ταινίες βασισμένες σε βρετανικά μυθιστορήματα
Βρετανικές κατασκοπικές ταινίες
Ταινίες σε παραγωγή Άλμπερτ Μπρόκολι
Ταινίες σε παραγωγή Χάρι Σάλτσμαν
Τζέιμς Μποντ, πράκτωρ 007: Από τη Ρωσία με αγάπη

Η κινηματογραφική ταινία Τζέιμς Μποντ, πράκτωρ 007: Από τη Ρωσία με αγάπη (αγγλικός τίτλος From Russia with Love, άλλος ελληνικός τίτλος «Τζέιμς Μποντ, πράκτωρ 007, σε παγίδα») είναι βρετανική κατασκοπευτική ταινία παραγωγής 1963 σε σκηνοθεσία Τέρενς Γιανγκ, με πρωταγωνιστή τον Σον Κόνερι. Υπήρξε η δεύτερη χρονικά ταινία «Τζέιμς Μποντ» και βασίζεται στο ομώνυμο μυθιστόρημα του Ίαν Φλέμινγκ (1957).

Στην ταινία ο Μποντ στέλνεται για να βοηθήσει στην αυτομόληση της υπαλλήλου του σοβιετικού προξενείου στην Κωνσταντινούπολη Τατιάνας Ρομάνοβα μαζί με την κρυπτογραφική μηχανή Lektor. Πρόκειται όμως για μια πλεκτάνη που έχει ενορχηστρωθεί από την εγκληματική οργάνωση SPECTRE, η οποία θέλει να επιστρέψει τη μηχανή στους Σοβιετικούς έναντι χρημάτων και επιπλέον να εκδικηθεί τον Τζέιμς Μποντ για τον θάνατο του δρα. Νο στην προηγούμενη ταινία.

Η εταιρεία United Artists διπλασίασε τον προϋπολογισμό σε σχέση με την προηγούμενη ταινία και γυρίσματα έγιναν στην Τουρκία (με μία σκηνή μέσα στην Αγιά Σοφιά), στην Αγγλία, στη Σκωτία και στην Ελβετία.

Η ταινία From Russia with Love υπήρξε εμπορική επιτυχία (απέφερε έσοδα 39 φορές μεγαλύτερα από τα έξοδα της παραγωγής της), καθιστάμενη ένα από τα blockbuster της δεκαετίας του 1960, ενώ απέσπασε και θετικές κριτικές.

 Στην ταινία εμφανίζεται για πρώτη φορά ο Ντέσμοντ Λεουέλιν στον ρόλο του Q, τον οποίο υποδύθηκε επί 36 χρόνια στα έργα του Τζέιμς Μποντ, μέχρι και την ταινία Ο Κόσμος δεν είναι αρκετός το 1999, έτος θανάτου του ηθοποιού.
 Ο Μεξικανός ηθοποιός Πέδρο Αρμεντάρης, που κουτσαίνει εμφανώς στον ρόλο του πράκτορα Αλί Κερίμ Μπέη, υπέφερε από πόνους καρκίνου σε τελικό στάδιο κατά τα γυρίσματα και λίγο αργότερα, στις 18 Ιουνίου 1963, αυτοκτόνησε με πιστόλι σε νοσοκομείο του Λος Άντζελες, σε ηλικία 51 ετών.

Παραπομπές

Πηγές
 Rubin, Steven Jay: The Complete James Bond Movie Encyclopedia, Contemporary Books, Νέα Υόρκη 2003, ISBN 978-0-07-141246-9

Εξωτερικοί σύνδεσμοι
 Η ταινία 

Ταινίες του 1963
Βρετανικές ταινίες
Ταινίες Ψυχρού Πολέμου
Ταινίες γυρισμένες στην Ελβετία
Ταινίες γυρισμένες στην Ουαλία
Απο τη Ρωσια με αγαπη
Ταινίες παραγωγής United Artists
Ταινίες γυρισμένες στη Μαδρίτη
Αγγλόφωνες ταινίες
Βρετανικές κατασκοπικές ταινίες
Ταινίες βασισμένες σε βρετανικά μυθιστορήματα
Ταινίες σε παραγωγή Άλμπερτ Μπρόκολι
Ταινίες σε παραγωγή Χάρι Σάλτσμαν
Barcode Crew

Το Barcode Crew, γνωστό και ως BCC ή Barcode Entertainment, είναι hip hop label που ίδρυσε ο Λεκτικός Επεξεργαστής (Ανδρέας Μαρνέζος) μαζί με τον  Jay Nuts (Δημήτρης Κρητικός) το 1998. Από το 2002 και μετά αποφάσισε να επενδύσει στο ελληνικό hip hop, δημιουργώντας την πρώτη ανεξάρτητη και underground εταιρεία προώθησης hip hop παραγωγών με την ονομασία Λεκτικοεπεξεργαστική, η οποία επιβράβευε τους καλλιτέχνες του Barcode Crew με συμβόλαια από 10 έως 20%. Από το Barcode Crew πέρασαν  πολλοί rappers όπως: Phyrosun & Zeraw (Tang-Ram), RG, Θύτης, Fat B, Instict, Don. G, Nevro, Johny boy, Freestyle Arsonists, Kris, Panos Pilatos, Παράξενος, G-Bani και άλλοι. Μετά τον θάνατο του Λεκτικού Επεξεργαστή το 2011, το label αδρανοποιήθηκε μέχρι το 2020 όπου και το επανέφερε στο προσκήνιο ο γιός του Μαρνέζου, Ηρακλής επίσης ράπερ με το ψευδώνυμο Rack.

Η αναγέννηση του Barcode Crew 
Η επιστροφή του label αρχίζει στις 19 Μαϊου του 2020, όπου και κυκλοφορεί, μετά από χρόνια εκτός δράσης, από το επίσημο κάναλι της εταιρίας το πρώτο single του Immune με τίτλο Oldschool Vibes. Ακολουθούν διάφορες κυκλοφορίες από τον Immune και τον Haik, οι οποίες δημιουργούσαν όλο και περισσότερο ενδιαφέρον για την επιστροφή του BCC, μια συνεργασία του Immune με τον Mente Fuerte, καλλιτέχνη της OffBeat Records, στο κομμάτι Winners, στις 4 Σεπτεμβρίου του 2020, και μια εμφάνιση του Immune στην διαδικτυακή σειρά μουσικών έργων “Dof Sessions”, του Θεσσαλονικιού μουσικού παραγωγού Dof Twogee, στις 23 Σεπτεμβρίου 2020, που λειτουργεί ως προπομπός για το τι θα ακολουθήσει. 

Η επιστροφή του Barcode στα δρώμενα, σφραγίζεται και επίσημα, με την κυκλοφορία του Davay από τον Rack τον Φεβρουάριο του 2021. Ακολουθούν κάποιες κυκλοφορίες single από τον Rack και τον Immune, καθώς και ένα diss προς την Υπουργό Παιδείας, Νίκη Κεραμέως, από τον βετεράνο rapper RG, ο οποίος είναι μέλος της πρώτης γενιάς του BCC, τα οποία δημιουργούν τις βάσεις για να κυκλοφορήσει στις 20 Μαϊου του 2021 ο πρώτος προσωπικός δίσκος του Rack, με τίτλο Rackattack. Ο δίσκος περιέχει 9 κομμάτια, και συνεργασίες με ανθρώπους όπως ο Immune και ο Haik22, που είναι μέλη του Barcode, αλλά και άλλους καλλιτέχνες όπως Oge, Dof Twogee, DJ.Silence, Strat, BeTaf Beats, LILA, Beyond, Ortiz και IAMSTRONG.

Αρχηγοί 
Λεκτικός Επεξεργαστής (2002-2011)
Jay Nuts (2011-2020)
Rack (από το 2020)

Μέλη 
Immune
Rack
[Haik22]
[Strat]
LILA
[Παι-Φαν]

Πρώην
[Θύτης]
Τάκι Τσαν
Εισβολέας
RG
Don G
G-Bani
Sir Palau

Παραπομπές 

Ελληνικά hip hop συγκροτήματα
Ελληνικά μουσικά συγκροτήματα
Ελληνικές δισκογραφικές εταιρίες
Ελληνικό hip hop
Π.Ο. Τρίγλιας

Ο  Παναθλητικός Όμιλος Τρίγλιας, γνωστός απλά ως Π.Ο. Τρίγλιας και σε πλήρη σύντμηση ως «Π.Ο.Τ.», είναι αθλητικός σύλλογος που εδρεύει στην Νέα Τρίγλια Χαλκιδικής. Επίσημο έτος ίδρυσης του συλλόγου είναι το 1952 και έχει χρώματα το μπλε, το λευκό και το κίτρινο. Δραστηριοποιητε στο άθλημα του ποδοσφαίρου και διαθέτει πλήρη ποδοσφαιρικό τμήμα. Ανήκει στη δύναμη της Ε.Π.Σ. Χαλκιδικής και για δύο περιόδους (2019–2021) αγωνιζόταν ως ΠΑΕ στο επαγγελματικό πρωτάθλημα της Φούτμπολ Λιγκ με την επωνυμία Π.Α.Ε. Π.Ο. Τρίγλιας.

Κατά το παρελθόν αγωνίστηκε στο πρωτάθλημα της Δ΄ Εθνικής κατηγορίας, ενώ την αγωνιστική περίοδο 2018-19 αγωνίστηκε για πρώτη φορά στην Γ΄ Εθνική κατηγορία, όπου αναδείχθηκε δευτεραθλητής του 2ου ομίλου και κέρδισε τη συμμετοχή μέσω μπαράζ ανόδου, στο επαγγελματικό πρωτάθλημα της Football League. Στο μπαράζ επικράτησε του Νέστου Χρυσούπολης, ανεβαίνοντας για πρώτη φορά στη Φούτμπολ Λιγκ. 

Τις περιόδους 2019-20 και 2020-21 ο ΠΟ Τρίγλιας εξασφάλισε την παραμονή του στη Φούτμπολ Λιγκ που αποτελούσε την τρίτη επαγγελματική κατηγορία. Μετά την αναδιάρθρωση των επαγγελματικών κατηγοριών το 2021 και τη συγχώνευση της Φούτμπολ Λιγκ στη Σούπερ Λιγκ 2 είχε δικαίωμα συμμετοχής στο πρωτάθλημα της Σούπερ Λιγκ 2.

Συμφωνία με Ηρακλή 
Το καλοκαίρι του 2021 υπήρξε συμφωνία της ΠΑΕ Τρίγλια με τον Ηρακλή , ώστε την ομάδα να την αναλάβουν οι παράγοντες του Ηρακλή , να μετονομαστεί σε Ηρακλής Θεσσαλονίκης και να αγωνίζεται στη Θεσσαλονίκη. Η συμφωνία περιελάμβανε και την απόκτηση του ερασιτεχνικού ιδρυτικού σωματείου από τους παράγοντες του Ηρακλή. Έτσι την περίοδο 2021-22 η ομάδα της Θεσσαλονίκης θα αγωνιστεί στην θέση της Τρίγλιας στη Σούπερ Λιγκ 2.

Επανασύσταση
Τον Σεπτέμβριο του 2021 μετά από πρόσκληση του προέδρου του χωριού για σύσταση νέου συλλόγου (ως συνέχεια του παλαιού συλλόγου) που θα ξεκινήσει από τα τοπικά πρωταθλήματα, ένας ικανοποιητικός αριθμός ατόμων αποφάσισε την σύσταση του νέου συλλόγου. Η πρώτη γενική συνέλευση του νέου συλλόγου εξέλεξε και νέο Δ.Σ. το οποίο είναι το εξής:

Πρόεδρος: Ιωάννης Καπετάνος
Αντιπρόεδρος: Γεώργιος Εζινέλης
Γεν. Γραμματέας: Βασίλειος Οικονομόπουλος
Ταμίας: Γεώργιος Γεροχρήστος
Γεν. Αρχηγός: Νικήτας Γραδος
Μέλη : Αθανάσιος Κουλούρης, Κωνσταντίνος Γκεμετσίδης

Λογότυπο 

https://lookaside.fbsbx.com/lookaside/crawler/media/?media_id=10158239673177997
Το νέο έμβλημα της Τρίγλιας μετά από την επανασύσταση της.

Τίτλοι και διακρίσεις
 Πρωτάθλημα Ε.Π.Σ. Χαλκιδικής: 6 κατακτήσεις.
 1982-83, 1987-88, 1990-91, 2001-02, 2003-04, 2017-18
 Κύπελλο Ε.Π.Σ. Χαλκιδικής: 9 κατακτήσεις.
 1981-82, 1984-85, 1986-87, 1987-88, 1988-89, 1991-92, 2003-04, 2016-17, 2018-19

Συμμετοχές στα Εθνικά πρωταθλήματα
Football League: 2 συμμετοχές.
2019-20, 2020-21.

Γ΄ Εθνική κατηγορία: 1 συμμετοχή.
2018-19.

Δ΄ Εθνική κατηγορία: 9 συμμετοχές.
1983-84, 1984-85, 1985-86, 1986-87, 1991-92, 2002-03, 2004-05, 2005-06, 2006-07.

Παραπομπές

Εξωτερικοί σύνδεσμοι
Επίσημη σελίδα facebook του Συλλόγου

Ποδοσφαιρικές ομάδες Ελλάδας 
Αθλητικοί σύλλογοι Χαλκιδικής
Βέρα Νίκολιτς Ποντρίνσκα

Η Βέρα Νίκολιτς Ποντρίνσκα (κροατικά: Vera Nikolić Podrinska, Ζάγκρεμπ, 8 Ιουνίου 1886 - Ζάγκρεμπ, 28 Μαρτίου 1972) ήταν Κροάτισσα ζωγράφος και βαρόνη. Σπούδασε στο Προσωρινό Κολλέγιο Τεχνών και Καλών Τεχνών στο Ζάγκρεμπ, καθώς και στην Ακαδημία Ζουλιάν στο Παρίσι.

Βιογραφία
Η Ποντρίσκα ήταν η κόρη του βαρόνου Βλαντιμίρ Νίκολιτς και της βαρόνισσας Ελ το γένος Σκότι. Η Νικόλιτς παρακολούθησε μαθήματα ζωγραφικής από τον κροάτη ζωγράφο Οτόν Ιβέκοβιτς από το 1900, και στο Παρίσι με Αντρέ Λοτ και τον Λέο Γιούνεκ. Το 1917 έκανε την πρώτη ατομική της έκθεση.

Το 1944 η κυβέρνηση του Ανεξάρτητου Κράτους της Κροατίας δημιούργησε στρατόπεδο φυλάκισης στο κτήμα της στην οδό Πάντοβτσακ στο Ζάγκρεμπ. Στο στρατόπεδο βρίσκονταν αιχμάλωτοι Αμερικανοί πιλότοι. Οι πιλότοι είχαν τη δυνατότητα να εργαστούν στον αμπελώνα Νίκολιτς και μπορούσαν να χρησιμοποιήσουν το κτήμα της για να παίζουν τένις και να ακούσουν μουσική μεταξύ άλλων δραστηριοτήτων.

Μετά τον πόλεμο το κτήμα της είτε εθνικοποιήθηκε ή αγοράστηκε από το κυβερνών Κομμουνιστικό Κόμμα και χτίστηκε η Βίλα Ζαγκόριε, ένα κτήμα του Γιουγκοσλάβου ηγέτη Γιόσιπ Μπροζ Τίτο. Έχει δημοσιεύσει το ταξιδιωτικό βιβλίο Od Zagreba do Bangkoka (Από το Ζάγκρεμπ στη Μπανγκόκ) το 1957.

Η Νίκολιτς ταξίδεψε στις Ηνωμένες Πολιτείες της Αμερικής το 1966, για να παρακολουθήσει μια παρουσίαση των έργων της. Καλωσορίστηκε από πολλούς πρώην φυλακισμένους στο κτήμα της κατά τη διάρκεια του Α΄ Παγκοσμίου Πολέμου.

Παραπομπές

Εξωτερικοί σύνδεσμοι 
 Βιογραφία και εικόνες των πινάκων της Ποντρίνσκα, σε σελίδα για τις Κροάτισσες ζωγράφους που γεννήθηκαν τον 19ο αιώνα.

Κροάτες ευγενείς
Απόρρητος Φάκελος Ίπκρες

Ο Απόρρητος Φάκελος Ίπκρες (αγγλικά: The Ipcress File) είναι μια κατασκοπεύτικη ταινία βρετανικής παραγωγής του 1965 σε σκηνοθεσία Σίντνεύ Φιούρι και σενάριο των Μπιλ Καναγουέι και Τζέιμς Ντόραν, βασισμένο στη ομώνυμη νουβέλα του Λεν Ντέιτον. Πρωταγωνιστεί ο Σερ Μάικλ Κέιν.

πλοκή 
Ένας επιστήμονας που ονομάζεται Ράντκλιφ έχει απαχθεί μέσα ένα τρένο. 
Ο Χάρι Πάλμερ (Μάικλ Κέην), ένας λοχίας του  βρετανικού στρατού με εγκληματικό παρελθόν, όπου τώρα εργάζεται για την υπηρεσία του Υπουργείου Άμυνας, καλείται από τον προϊστάμενό του, Συνταγματάρχη Ρος (Γκάι Ντόλμαν), όπου του αναφέρει ότι μετατίθεται σε ένα τμήμα με  επικεφαλής τον Ταγματάρχη Ντόλμπι (Νάιτζελ Γκριν). Ο Ρος υποψιάζεται ότι η εξαφάνιση του Ράντκλιφ συνδέεται με το γεγονός ότι δεκαέξι άλλοι κορυφαίοι Βρετανοί επιστήμονες έχουν μείνει ανεξήγητα χωρίς δουλειά στο απόγειο της  καριέρας τους.  Ο ίδιος απειλεί τον Ντόλμπι ότι το τμήμα του θα κλείσει, αν ο Ράντκλιφ δεν εντοπιστεί συντόμα.

Διανομή 
 Μάικλ Κέιν ως Χάρι Πάλμερ
 Γκάι Ντόλμαν ως Συνταγμάταρχης Ρος
 Νάιτζελ Γκριν ως Ταγματάρχης Ντόλμπι

Παραπομπές

Εξωτερικοί σύνδεσμοι 
 Ο 

Βρετανικές δραματικές ταινίες
Ταινίες του 1965
Βρετανικές ταινίες
Αγγλόφωνες ταινίες
Ταινίες βασισμένες σε βρετανικά μυθιστορήματα
Βρετανικές κατασκοπικές ταινίες
Ηλεκτροσπασμοθεραπεία

Η ηλεκτροσπασμοθεραπεία ευρύτερα γνωστή ως θεραπεία με ηλεκτροσόκ ή ECT  είναι είδος ψυχιατρικής θεραπείας. Μπορεί  να χρησιμοποιηθεί σε περιπτώσεις που οι φαρμακευτικές και ψυχοθεραπευτικές παρεμβάσεις αντενδείκνυνται ή δεν είναι αποτελεσματικές. (π.χ. ηλικιωμένοι, εγκυμοσύνη, σοβαρή ψυχοπαθολογία που συνοδεύεται από υψηλή αυτοκτονικότητα ή πλήρη ψυχοκινητική αναστολή). Σήμερα, η μέθοδος πραγματοποιείται υπό την επίδραση αναισθησίας, μυοχάλασης και συνεχούς οξυγόνωσης (συμμετέχει αναισθησιολόγος) σε εξειδικευμένα κέντρα και είναι ανώδυνη και ασφαλής. Έχει υψηλή αποτελεσματικότητα και ελάχιστες ανεπιθύμητες ενέργειες (με συχνότερη την παροδική διαταραχή της μνήμης). Συνήθως πραγματοποιούνται 6-12 συνεδρίες (2-3 ανά εβδομάδα). Η ηλεκτροσπασμοθεραπεία αποφεύγεται να εφαρμόζεται σε ασθενείς με πρόσφατο έμφραγμα του μυοκαρδίου, πρόσφατη εγκεφαλική αιμορραγία, ασταθές αγγειακό ανεύρυσμα ή αγγειακή δυσπλασία, αυξημένη ενδοκράνια πίεση (π.χ. όγκος εγκεφάλου), αποκόλληση του αμφιβληστροειδούς, φαιοχρωμοκύττωμα ή σωματική κατάσταση που μπορεί να καθιστά επικίνδυνη τη χορήγηση γενικής αναισθησίας (π.χ. πνευμονοπάθεια).

Παραπομπές 

Ψυχιατρική
Σχηματισμοί βράχων του Μανπουπουνιόρ

Οι σχηματισμοί βράχων του Μανπουπουνιόρ (Man-Pupu-Nyor; * Η ) είναι σύνολο 7 πέτρινων κολώνων που βρίσκονται δυτικά των Ουραλίων στην επαρχία Τρόιτσκο-Πετσόρσκι στη Δημοκρατία των Κόμι. Βρίσκονται στο έδαφος του καταφυγίου Πετσόρο-Ιλίτσσκι στο όρος Μαν-Πουπού-Νιορ (στα μανσί σημαίνει "ένα μικρό βουνό από είδωλα"), μεταξύ των ποταμών Ίλιτς και Πετσόρι. Είναι επίσης γνωστό ως πετρώματα των Επτά Δυνατών Ανδρών και Πόλοι της Δημοκρατίας των Κόμι. Το όνομά τους στα Κόμι σημαίνει "το Βουνό από είδωλα".

Το ύψος των βράχων κυμαίνεται μεταξύ 30 και 42 μέτρα. Περίπου 200 εκατομμύρια χρόνια πριν στη θέση τους υπήρχαν ψηλά βουνά. Η βροχή, το χιόνι, ο άνεμος, ο παγετός και η θερμότητα προκάλεσαν σταδιακή διάβρωση στα βουνά. Τα υπολείμματα αποτελείται από σχιστόλιθους σερικίτη-χαλαζίτη, έχουν διαβρωθεί λιγότερο και επιβιώνουν μέχρι σήμερα. Οι μαλακές πέτρες που είχαν καταστραφεί από τις καιρικές συνθήκες μεταφέρθηκαν από το νερό και τον αέρα σε βυθίσματα.

Ένας πυλώνας, 34 μέτρα ύψος, βρίσκεται κάπως μακριά από τους άλλους. Μοιάζει με ανεστραμμένο μπουκάλι. Άλλοι έξι βρίσκονται στο χείλος του γκρεμού. Οι πυλώνες μοιάζουν με τεράστιο άνθρωπο, κεφάλι ενός αλόγου. Υπάρχουν πολλοί μύθοι που συνδέονται με τη σημασία των σχηματισμών στο Μανπουπουνιόρ. Οι σχηματισμοί κάποτε θεωρούνταν ιεροί από τους αυτόχθονες Μάνσι.

Το μνημείο θεωρείται ένα από τα Επτά Θαύματα της Ρωσίας. Τα πετρώματα του Μανπουπουνιόρ είναι δημοφιλές αξιοθέατο στην Ρωσία, αν και είναι σχετικά ανέγγιχτο από τον τουρισμό.

Πανίδα 
Στην περιοχή του οροπεδίου υπάρχουν:

 Ζωοτόκος σαύρα
 Βοτανικός βάτραχος
 Αιχμηρός βάτραχος
 σκίουρος
 βίδρα
 ερμίνα
 Καφέ αρκούδα
 αλεπού
 και άλλα

Τουρισμός 
Οι σχηματισμοί μπορούν να προσεγγισθούν οδικώς από δρόμους στη Δημοκρατία των Κόμι, με πεζοπορία ή σκι πάνω από το πέρασμα Ντιάτλοφ στη περιφέρεια Σβερντλόφσκ ή με ελικόπτερο. Μέχρι το 2004, επιτρεπόταν μια οδική διαδρομή από την περιφέρεια Σβερντλόφσκ μέσω του περάσματος Ντιάτλοφ, του όρους Οτόρτεν και τη πηγή του ποταμού Πετσόρα. Αυτό όμως απαγορεύτηκε λόγω της ίδρυσης 2 προστατευόμενων περιοχών οι οποίες περικλείουν τμήματα του δρόμου - τα καταφύγια Πετσόρο-Ιλίτσσκι και Ιβντέλσκι.

Δείτε επίσης 

 Μπούττε

Παραπομπές

Εξωτερικοί σύνδεσμοι 

 Επίσημες εικόνες του Manpupuner βράχια 
 В гости к семерым великанам (Izvestia, 9 avril 2009)
 Столбы выветривания на плато Мань-Пупу-нёр  (7 чудес России)
 Manpupuner. Επτά Θαύματα της Ρωσίας. Επτά Θαύματα του Κόμι.
Pages with unreviewed translations
Εκπαίδευση στο Μπασκορτοστάν

Η εκπαίδευση στο Μπασκορτοστάν είναι μέρος του εκπαιδευτικού συστήματος στη Ρωσία. Ένα ιδιαίτερο χαρακτηριστικό αυτού του συστήματος είναι η δυνατότητα παρακολούθησης των μαθημάτων στα μπασκιρικά και τα ταταρικά, ενώ υπάρχει και η δυνατότητα εκμάθησης μειονοτικών γλωσσών σε σχολεία δευτεροβάθμιας εκπαίδευσης, με επιφύλαξη καθώς ένας σημαντικός αριθμός μαθητών σπουδάζουν στην ρωσική γλώσσα.

Εκπαίδευση σε εθνικές μειονοτικές γλώσσες στη δευτεροβάθμια εκπαίδευση 
Σύμφωνα με το Υπουργείο Παιδείας του Μπασκορτοστάν, οι μαθητές μπορούν να επιλέξουν δεκατέσσερις μητρικές γλώσσες για το σχολικό έτος 2000. Αυτές είναι τα μπασκιρικά, ρωσικά, ταταρικά, τα τσουβασικά, τα μάρι, τα ουντμουρτικά, τα μορδοβικά, τα γερμανικά, τα λετονικά, τα ουκρανικά, τα λευκορωσικά, τα ελληνικά, τα εβραϊκά και τα πολωνικά. 

Λαμβάνοντας υπόψη τις ανάγκες των μαθητών για διδασκαλία στη μητρική τους γλώσσα, το Κρατικό Παιδαγωγικό Ινστιτούτο του Βιρσκ (παράρτημα του Βασκιρικού Κρατικού Πανεπιστημίου στο Βιρσκ) για την κατάρτιση τους: το τμήμα Βασκιρικής γλώσσας και φιλολογίας άνοιξε το 1996, το τμήμα ταταρικής γλώσσας και λογοτεχνίας άνοιξε το 1995, ενώ το τμήμα γλώσσας και φιλολογίας της γλώσσας Μάρι άνοιξε το 1993.

Εκπαίδευση στα μπασκιρικά 
Η μπασκιρική γλώσσα είναι μία από τις επίσημες γλώσσες του Μπασκορτοστάν. Μετά το 2010 ο αριθμός των ωρών διδασκαλίας για τη μπασκιρική γλώσσα, τη λογοτεχνία, την ιστορία και τον πολιτισμό του Μπασκορτοστάν έχει μειωθεί δραστικά στη δημοκρατία με διάφορες προφάσεις στα προγράμματα σπουδών των σχολείων. Υπάρχει ζήτημα με την ανάπτυξη των βασκιρικών σχολείων. Σύμφωνα με διάφορες προφάσεις, οι ομοσπονδιακές αρχές υποστηρίζουν τα ρωσικά σχολεία. Αλλά σε αντίθεση με τα βασκιρικά σχολεία, τα ρωσικά σχολεία παραδίδουν τα μαθήματα στα ρωσικά. Τα βασκιρικά παιδιά που σπουδάζουν με τον τρόπο αυτό στερούνται την ευκαιρία να μελετήσουν τη μητρική τους γλώσσα, τη λογοτεχνία, την ιστορία και τον πολιτισμό της ιδιαίτερης πατρίδας τους.

Εκπαίδευση στα ταταρικά 
Το 2002, το λύκειο αρ. 84 αναμορφώθηκε για να γίνει γυμνάσιο μελέτης της ταταρικής γλώσσας.

Εκπαίδευση στα Μόκσα και Έρζυα 
Το 2017 η μορδοβιανή γλώσσα διδασκόταν σε έξι σχολεία. Οι δάσκαλοι μορδοβικής γλώσσας που υπηρετούν σε σχολεία του Μπασκορτοστάν καταρτίζονται στην πολυεπαγγελματική σχολή του Στερλιταμάκ.

Εκπαίδευση στο αρμενικά 
Το κρατικό αρμενικό Σχολείο στην Ούφα ιδρύθηκε με διάταγμα του Επικεφαλής της Διοίκησης της Πόλης Ουφά το 2001.

Εκπαίδευση στα εβραϊκά 
Ένα Εβραϊκό σχολείο δευτεροβάθμιας εκπαίδευσης στην Ούφα άνοιξε το 2003 με επιφυλάξεις, καθώς υπάρχουν και μη-Εβραίοι μαθητές.

Παραπομπές 

Εκπαίδευση στο Μπασκορτοστάν
Δυτικός γορίλας

{{Ταξινομοπλαίσιο
| όνομα             = Δυτικός γορίλας
| βασίλειο          = Ζώα (Animalia)
| συνομοταξία       = Χορδωτά (Chordata)
| ομοταξία          = Θηλαστικά ('Mammalia)
| οικογένεια        = Ανθρωπίδες
}}
Ο δυτικός γορίλας (Gorilla gorilla)'' είναι το ένα από τα δύο είδη γορίλα που υπάρχουν στις μέρες μας. Δεν παρουσιάζει σημαντικές διάφορες εξωτερικά με τον ανατολικό γορίλα, εκτός από κάποιες διάφορες όσον αφορά το κρανίο και τα δόντια. Οι δυτικοί γορίλες ανήκουν στους ανθρωποειδείς πιθήκους, στην ίδια κατηγορία δηλαδή με τους ουρακοτάγκους και τους χιμπατζήδες.

Οι κύριες απειλές για αυτό το ζώο είναι η αποψίλωση των δασών και το κυνήγι για το κρέας και μέλη του σώματός τους, ενώ τα μικρά τους πωλούνται ως κατοικιδια,

Χαρακτήρας και συμπεριφορά
Παρά το άγριο παρουσιαστικό τους, οι γορίλες είναι φυλή συχνά ζώα και δεν επιτίθενται εκτός εάν απειληθούν. Τα αρσενικά, όταν αισθανθούν τον κίνδυνο, κραυγάζουν, χτυπούν το στήθος τους και σπάνε κλαδιά. Αν και φυτοφάγο, ο γοριλας έχει δυνατό δάγκωμα.

Οι γορίλες είναι κοινωνικά ζώα και ζουν σε μεγάλες ομάδες στα τροπικά Δύση της κεντρικής Αφρικης. Την ομάδα την καθοδηγεί ένα κυρίαρχο αρσενικό, ενώ τα υπόλοιπα μέλη της είναι νεαρά αρσενικά και θηλυκά με τα μικρά τους.

Ανθρωπίδες
Βικτωρίνος

Ο Βικτωρίνος, λατιν. Victorinus ήταν αυτοκράτορας στη Γαλατική Αυτοκρατορία το διάστημα 268-270 ή 269-271, έπειτα από τη σύντομη βασιλεία του Μάριου. Όταν προσπάθησε να αποπλανήσει μία παντρεμένη, ο σύζυγός της τον φόνευσε.

Βιογραφία
Με καταγωγή από τη Γαλατία, ο Βικτωρίνος γεννήθηκε σε μία οικογένεια μεγάλου πλούτου και ήταν στρατιωτικός υπό τον Πόστουμο, τον πρώτο από τους αποκαλούμενος αυτοκράτορες της Γαλατίας. Έδειξε σημαντική ικανότητα, όταν κατείχε τον τίτλο του τριβούνου των πραιτοριανών (tribunus praetorianorum) το 266/7 και ανήλθε γρήγορα για να γίνει συνύπτος με τον Πόστουμο το 268. Είναι επίσης δυνατό ο Πόστουμος να τον αναβίβασε έπειτα στη θέση του έπαρχου του πραιτωρίου (praetorian prefect).

Πηγές
 Aurelius Victor, Epitome de Caesaribus
 Aurelius Victor, Liber de Caesaribus
 Eutropius, Brevarium, Book 9
 Historia Augusta, The Thirty Tyrants

Ρωμαίοι σφετεριστές
Τουρκικές αυτοδιοικητικές εκλογές 2019

Οι τουρκικές αυτοδιοικητικές εκλογές θα πραγματοποιηθούν την Κυριακή 31 Μαρτίου 2019 σε 81 επαρχίες της Τουρκίας. Συνολικά 30 μητροπολίτες, 1.351 δήμαρχοι, 1.251 επάρχους και 20.500 δημοτικοί σύμβουλοι, θα εκλεχθούν.

Η Τουρκία διεξάγει αυτοδιοικητικές εκλογές κάθε πέντε χρόνια την τελευταία Κυριακή του Μαρτίου. Οι τελευταίες εκλογές, που πραγματοποιήθηκαν στις 30 Μαρτίου 2014, οδήγησαν σε νίκη για το κυβερνών Κόμμα Δικαιοσύνης και Ανάπτυξης (ΑΚΡ), το οποίο κέρδισε τον έλεγχο τόσο της Κωνσταντινούπολης όσο και της Άγκυρας, των δύο μεγάλων πόλεων της Τουρκίας. Το  Δημοκρατικό Λαϊκό Κόμμα της αντιπολίτευσης (CHP) κατέλαβε τη δεύτερη θέση, κερδίζοντας τον έλεγχο της Σμύρνης, της τρίτης μεγαλύτερης πόλης της Τουρκίας. Τα αποτελέσματα οδήγησαν σε πολυάριθμους ισχυρισμούς περί εκλογικής νοθείας.

Εκλογές στην Τουρκία
Τρόικα (επιτροπή)

Η τρόικα είναι ο θεσμός που αντιπροσωπεύει την Ευρωπαϊκή Ένωση στις εξωτερικές σχέσεις της, ιδίως όσον αφορά την κοινή εξωτερική πολιτική. Στα μέσα μαζικής ενημέρωσης, αναφέρεται σε μία ομάδα αποφάσεων που συγκροτείται από την Ευρωπαϊκή Επιτροπή (ΕΚ), την Ευρωπαϊκή Κεντρική Τράπεζα (ΕΚΤ) και το Διεθνές Νομισματικό Ταμείο.

Ο όρος τρόικα έχει χρησιμοποιηθεί ευρέως στην Ελλάδα, την Κύπρο, την Ιρλανδία, την Πορτογαλία και την Ισπανία, με αναφορά στην παρουσία της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου σε αυτά τα κράτη - μέλη από το 2010 για τα μέτρα λιτότητας που έχουν λάβει.

Ευρωπαϊκή Ένωση
Γενικό Νοσοκομείο Πατρών ο Άγιος Ανδρέας

Το Γενικό Νοσοκομείο Πατρών «Άγιος Ανδρέας» είναι το δεύτερο μεγαλύτερο νοσοκομείο στην Πάτρα και ένα από τα μεγαλύτερα στην Πελοπόννησο με συνολική χωρητικότητα άνω των 400 κλινών. Αποτελεί μια πλήρως εξοπλισμένη υγειονομική μονάδα που παρέχει υπηρεσίες πρωτοβάθμιας και δευτεροβάθμιας περίθαλψης. Το νοσοκομείο συνολικά αποτελείται από 5 κτίρια εκ των οποίων τα 3 βρίσκονται πλησίον. Υπάγεται στην 6η Υγειονομική Περιφέρεια Πελοποννήσου, Ιονίων Νήσων, Ηπείρου και Δυτικής Ελλάδος. 

Το κύριο πολυώροφο κτίριο του νοσοκομείου (χτισμένο το 1973) χτυπήθηκε από σεισμό το καλοκαίρι του 2008. Το ανακαινισμένο πλέον επταόροφο κτίριο εγκαινιάστηκε τελικά τον Ιούλιο του 2017 μετά από 3 χρόνια εργασιών. Το 2011 ολοκληρώθηκε η κατασκευή μιας νέας πτέρυγας (διώροφο κτίριο). Επιπλέον, το κεντρικό κτίριο αναβαθμίζεται συνεχώς με νέο ιατρικό και ξενοδοχειακό εξοπλισμό. 

Τον Ιανουάριο του 1997, ο Πρόεδρος της Δημοκρατίας Κωνσταντίνος Στεφανόπουλος και ο Υπουργός Υγείας επισκέφθηκαν το νοσοκομείο για τα εγκαίνια νέας πτέρυγας και της βιβλιοθήκης.

Πάτρα
Νοσοκομεία στην Ελλάδα
Βάκιλλος (γένος)

Ο Βάκιλλος (επιστ. ονομ.: Bacillus) είναι γένος βακτηρίων, μέλος της συνομοταξίας Firmicutes με 266 γνωστά είδη. Τα είδη των βάκιλλων μπορεί να είναι υποχρεωτικά αερόβια (αυτά που εξαρτώνται από οξυγόνο) ή αναερόβια, δηλαδή αυτά που έχουν την ικανότητα να είναι αναερόβια στην απουσία οξυγόνου. Η καλλιέργεια του βακίλλου είναι θετική στην καταλάση ενζύμου, αν το οξυγόνο έχει χρησιμοποιηθεί ή είναι παρόν.

Οι βάκιλοι μπορεί να μειώσουν τον εαυτό τους σε οβάλ ενδοσπόρια και μπορούν να παραμείνουν σε αυτή τη λανθάνουσα κατάσταση για χρόνια.  Ο σχηματισμός ενδοσπόριων συνήθως προκαλείται από έλλειψη θρεπτικών συστατικών: το βακτήριο χωρίζεται εντός του κυτταρικού τοιχώματος, και η μία πλευρά, στη συνέχεια, καταπίνει την άλλη. Δεν είναι αληθινά σπόρια.

Πανταχού παρόντες στη φύση, οι βάκιλοι περιλαμβάνουν τόσο τα ελεύθερα (μη παρασιτικά) είδη, και δύο παρασιτικά/παθογόνα είδη. Αυτά τα δύο είδη είναι ιατρικώς σημαντικά: το B. anthracis (Βάκιλλος του άνθρακα) προκαλεί τη νόσο του άνθρακα και το B. cereus (Βάκιλλος ο κηρόχρους) προκαλεί τροφική δηλητηρίαση.

Πολλά είδη βακίλων παράγουν άφθονες ποσότητες ενζύμων που χρησιμοποιούνται σε διάφορες βιομηχανίες, όπως η παραγωγή της άλφα αμυλάσης που χρησιμοποιείται στη βιομηχανία.

Παραπομπές

Εξωτερικοί σύνδεσμοι 

 Bacillus γονιδιώματα και τις σχετικές πληροφορίες στο ΠΆΤΡΙΚ, Βιοπληροφορική Κέντρο Πόρων χρηματοδοτούνται από NIAID
Θετικά κατά Gram βακτήρια
Πετιμέζι

Το πετιμέζι είναι ένα παχύρρευστο σιρόπι με σκούρο χρώμα το οποίο παράγεται από το βράσιμο του μούστου. Είναι υποπροϊόν του σταφυλιού και χρησιμοποιείται κυρίως ως γλυκαντική ουσία για την παραγωγή γλυκόξινων πιάτων, για σάλτσες σαλατών, για σιρόπι γλυκών (π.χ. σε παγωτά, γιαούρτια, λουκουμάδες) και σε διάφορα ροφήματα αντί για ζάχαρη. Όπως χαρακτηριστικά λέγεται, πρόκειται για το σταφύλι σε συμπυκνωμένη μορφή, όπου σχεδόν ένα τσαμπί σταφύλι περιέχεται σε μία κουταλιά πετιμέζι.

Η λέξη "πετιμέζι" προέρχεται από την τουρκική λέξη pekmez, ενώ κατά το Βυζάντιο ονομαζόταν έψημα.

Φαρμακευτική δράση 
Το Πετιμέζι βοηθάει στην καταπολέμηση του πονόλαιμου και έχει αντιβιοτικές ιδιότητες. Είναι πλούσιο σε Βιταμίνη Β6, κάλιο, μαγνήσιο, μαγγάνιο και σίδηρο. Δεν χρειάζεται συντηρητικά, χρωστικές, ζάχαρη και διατηρείται για μεγάλο χρονικό διάστημα εκτός ψυγείου.

Χρήση σε διάφορα μέρη της Ελλάδας 
Την περίοδο της Βυζαντινής Αυτοκρατορίας, χρησιμοποιούσαν το πετιμέζι για την παρασκευή γλυκισμάτων, όπως τα παστέλια, τα καρυδάτα, την κυδωνόπαστα, τα λαλάγγια (τηγανίτες), τα κολλύρια (λουκουμάδες), οι πλακούντες (ζυμάρι με μέλι ή πετιμέζι). Στην Κρήτη ήταν το κύριο γλυκαντικό αντί της ζάχαρης. Στην Μικρά Ασία το χρησιμοποιούσαν για την παρασκευή γλυκών, όπως ο κόκκινος χαλβάς, τα κυδώνια, η κρέμα με φρέσκο γάλα και πετιμέζι.

Δείτε επίσης 

 Φαγητό
 Ελληνική Κουζίνα

Παραπομπές 

Ελληνική κουζίνα
Ελληνικος πολιτισμός
Αλέκος Τριανταφυλλίδης

Ο Αλέξανδρος «Αλέκος» Τριανταφυλλίδης είναι Έλληνας δημοσιογράφος και πολιτικός.

Γεννήθηκε το 1965 στη Θεσσαλονίκη. Από τις εκλογές του Ιανουαρίου του 2015 μέχρι σήμερα εκλέγεται στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Α΄ Θεσσαλονίκης. Από τον Ιούλιο έως τον Αύγουστο του 2015 ήταν κοινοβουλευτικός εκπρόσωπος του κόμματος.

Παραπομπές

Εξωτερικοί σύνδεσμοι 
 Αλέξανδρος (Αλέκος) Γεωργίου Τριανταφυλλίδης , δελτίο στην ιστοσελίδα της Βουλής των Ελλήνων. 
 Προσωπική ιστοσελίδα 

Έλληνες δημοσιογράφοι
Βουλευτές εκλεγμένοι με τον ΣΥΡΙΖΑ
Βουλευτές Α' Θεσσαλονίκης
Μελίσσι Κορινθίας

Το Μελίσσι είναι ένα παραλιακό χωριό στον νομό Κορινθίας σε υψόμετρο 25 μέτρων από την θάλασσα του Κορινθιακού. Βρίσκεται 31km βορειοδυτικα από την πόλη της Κορίνθου 110km(περίπου)από την Αθήνα και 103km από την Πάτρα . Ο αυτοκινητόδρομος Α8 (Ολυμπία Οδός) περνάει μέσα από το χωριό κάνοντας πιο εύκολη την πρόσβαση σε αυτό. Το Μελίσσι ανήκει στον δήμο Ξυλοκάστρου - Ευρωστίνης.

Παραπομπές

Δήμος Ξυλοκάστρου - Ευρωστίνης
Χωριά του νομού Κορινθίας